
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 3032-3/2015
Előterjesztést készítette: Kántor Erzsébet testületi ügyintéző / Horinka László polgármester
Előterjesztés elkészítésének időpontja: 2015. augusztus 6.
Előterjesztést véleményezi: -
Döntés módja: nyílt szavazás, egyszerű szótöbbség 
Mellékletek: Tájékoztató 
E L Ő T E R J E S Z T É S

Sülysáp Város Önkormányzata Képviselő-testületének
2015. augusztus 13-án tartandó munkaterv szerinti ülésére

1. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2015. (VIII. 13.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja, egyúttal
· a 89/2013. (VI. 20.) ÖKT határozat végrehajtási határidejét 2015.12.31. napjára,

· a 121/2013. (VIII. 15.) ÖKT határozat végrehajtási határidejét 2015.12.31. napjára,

· a 117/2014. (IX. 18.) ÖKT határozat végrehajtási határidejét 2015.12.31. napjára módosítja.

Határidő: azonnal

Felelős: polgármester

Sülysáp, 2015. augusztus 6.


Horinka László s.k.


polgármester
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2015. június 18-ai ülése óta 6 képviselő-testületi döntés végrehajtási határideje járt le az alábbiak szerint:

	Határozat száma
	Határozat kelte
	Döntés
	Határidő
	Állapot

	89/2013
	2013-06-20
	Kerítés építése a Kastélykert italbolttal határos déli oldalán
	2015-06-30
	Határidő hosszabbítás szükséges. A TÁVÜSZ Kft. leterheltségére tekintettel, mivel jelenleg több olyan feladat is van, amely fontosságában megelőzi ezt a feladatot.

	121/2013
	2013-08-15
	Mentési pont kialakítása Sülysápon
	2015-06-30
	Határidő hosszabbítás szükséges. A határidő betartása nem csak önkormányzatunkon múlik, hanem a partner szervezeten is. Jelenleg az ő válaszukra várunk. 

	117/2014
	2014-09-18
	Víziközmű üzemeltetése a Tiszamenti Regionális Vízművek útján
	2015-06-30
	Végrehajtva

	58/2015
	2015-04-23
	Sülysáp, Malom u. 9. szám (3862 hrsz.) alatti ingatlan megvásárlása
	2015-07-31
	Végrehajtva

	74/2015
	2015-05-21
	Gólyahír Bölcsőde intézményvezetői beosztás ellátására pályázat kiírása
	2015-07-31
	Végrehajtva

	78/2015
	2015-05-21
	Önkormányzati utak felújításának tervezése
	2015-06-30
	Az egyeztetések még folyamatban vannak, augusztusi ülésen napirenden.

	
	
	
	
	


II. Tájékoztató az előző ülés óta történt fontosabb eseményekről
· Június 19-én mind a Szent István Általános Iskolában, mind a Móra Ferenc Általános Iskolában ballagási és évzáró ünnepélyt tartottak. A közeli időpontok miatt csak a Móra Iskola évzáróján tudtam részt venni, ahol a nyolcadikosok mellett a nyugdíjba vonuló igazgatótól is elköszöntem. 
· Június 20-án került sor a Tápiómenti Tömegsport Alapítvány szervezésében a Tápiómenti marton nevet viselő futóversenyre. A verseny a sülysápi piactérről indult, ahol én indítottam a mezőnyt, míg a befutó és az eredményhirdetés a nagykátai sportcsarnoknál volt, ahol a díjak átadásban vettem részt.

· Június 22. és augusztus 1. napjai között jelentős számú Társulási és Társulati eseményre került sor, ezeket nem kívánom hosszasan részletezni, csupán a legfontosabb eseményeket említem meg. 

A Tápiómenti Települések Csatornamű és Vízgazdálkodási Társulata június 30-i közgyűlésén több fontos döntést hozott: 

-
Az önkormányzatok ingatlanjaik után nem fizetnek érdekeltségi hozzájárulás tekintettel arra, hogy a hitel kamatokat fizetik.

-
A házi bekötésekkel kapcsolatos korábbi döntés úgy módosult, hogy bekötés mindenhol elkészíthető, függetlenül attól, hogy az ingatlan tulajdonos rendelkezik-e tartozással vagy nem, azonban továbbra is előnyt élveznek a „rendesen” fizető tulajdonosok.

-
A jogi személyek az ingyenes házi bekötést a Társulattól nem kérhetik, azonban miután maguk elkészíttették, az érdekeltségi hozzájárulásuk befizetését követően, érdekeltségi egységenként maximum 60 ezer forintig visszatérítésre jogosultak.

· Településünkön június 23-án megkezdődött a csatorna beállások élőrekötése és azóta is ütemesen halad a munka. Azokon a településrészeken, ahol ennek nem volt műszaki akadálya. A műszaki akadály a sokat emlegetett MÁV keresztezés. Ennek a munkának a megkezdése 2015. augusztus 3-án volt és mintegy két hét szükséges a munka befejezéséhez, ami azt jelenti, hogy a Képviselő-testületi ülést követő néhány napon belül a vasúttól északra eső (Kiskókai sorompótól Sáp felé) terület is élőre köthető lesz. 
· Az elmúlt ülés óta több fordulóban is tárgyaltam az Alunorm Kft. vezetőjével a tervezett bővítéshez szükséges terület értékesítés kapcsán. A Képviselő-testület által nem preferált egyösszegű, de alacsonyabb négyzetméter árú vásárlást részesíti előnyben a svájci tulajdonos, ezért döntésünket felül kell vizsgálni és ezzel kapcsolatban a testületi ülést sem lehet megvárni, emiatt ezen tájékoztató megírását követő 1-2 napon belül a testület tagjaihoz fordulok e-mailben.
· Június végére elkészült a Malom utcai sportpálya pályavilágítása és július 10-én megtartottuk az avatórendezvényt is, ahol több száz érdeklődő előtt kapcsoltuk fel az új világítást, illetve játszottuk le az első mérkőzéseket.

· Sor került a gázművek épületeinek megvásárlására, mégpedig július 17-én írtuk alá vezérigazgató úrral a szerződést, így az ingatlanok ma már az önkormányzat tulajdonát képezik.

· Július 9-én Lajmer György nagykátai rendőrkapitány úrral találkoztam, miután városunk rendőrőrse július 1-től a Nagykátai Rendőrkapitányság illetékességi területéhez került.
· Szintén július 9-én több képviselő és bizottsági tag részvételével megtekintettük a már üzemelő szennyvíztisztító telepet.
· Július 13-án bensőséges hangulatú állampolgársági eskütételre került sor, ismét gyarapodott tehát a magyar állampolgárok száma.
· Július 14-én a Duna-Tisza-közi Nagytérségi hulladékgazdálkodási rendszer létrehozásával érintett önkormányzatok részvételével konzorciumi tanács ülésre került sor. Az ülés a kivételes alkalmak közé sorolható, hiszen sikerült elfogadni a napirendet, megtárgyalni a napirendi pontokat és előremutató döntéseket is hoztunk. Ez korábban nem így volt, jellemzően már a napirend elfogadása előtt veszekedésbe torkollott az ülés. Ez alkalommal azonban részletes tájékoztatást kaptunk a projekttel kapcsolatosan és az akadozó működtetés miatt a legnagyobb települések polgármestereinek részvételével korábban létrehozott bizottság felélesztéséről döntöttünk, akinek rövid határidőn belül javaslatot kell kidolgozniuk a jelenleg nem üzemeltetett vagyonelemekkel, a zöldhulladék kezeléssel és a szelektív hulladékgyűjtéssel kapcsolatosan.
· Július 15-én a szépkorú Szabó Jánosnét köszöntöttük jegyző asszonnyal és alpolgármester úrral.

· Az igazgatási szünet alatt éves szabadságomat töltöttem. 

· Augusztus 6-án újabb egyeztetésre került sor a tervezett körforgalommal kapcsolatosan és a Képviselő-testület által választott verzión kívül további változatokról is egyezettünk. Ezek megvalósíthatóságát a Magyar Közút házon belül ellenőrzi, majd rövid időn belül végleges döntést kell hoznunk a variációk valamelyike mellett.

Sülysáp, 2015. augusztus 6.

Horinka László s.k.

